OzLabs/hebrew-wiki-articles huggingface dataset:
סובארו B9 Scrambler

סובראו B9 Scrambler (באנגלית: Subaru B9 Scrambler) היא מכונית קונספט, בתצורת מכונית ספורט, קבריולה, בעלת הנעה היברידית אשר הוצגה על ידי יצרנית הרכב היפני סובארו בשנת 2003.

יצרנית הרכב סובארו היא חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

דגם ה"סובארו B9 Scrambler" כונה גם "סובארו B9SC".

==סובארו B9 Scrambler==
 

* סוג הדגם: "the Sequential Series Hybrid Electric Vehicle" (ראשי תיבות : "(SSHEV)"
* 2 דלתות
* 2 מושבים

===מנוע "סובארו B9 Scrambler"===
* מנוע 134 כ"ס (מנוע חשמלי) הביא את דגם ה"סובארו B9 Scrambler" למהירות 80 קמ"ש. בנקודה זו נכנס לפעולה מנוע הבנזין, 138 כ"ס.
* במהירות פחותה מ-80 קמ"ש מנוע הבנזין מטעין את הסוללה, ותורם להאצה כבדה של הדגם.

== תמונות ==
<gallery mode="packed" heights="170">
קובץ:SUBARU B9 SCRAMBLER at TMS2003 002.jpg |"סובארו B9 Scrambler" 
קובץ:SUBARU B9 SCRAMBLER at TMS2003 003.jpg | "סובארו B9 Scrambler"
קובץ:SUBARU B9 SCRAMBLER at TMS2003 004.jpg | מנוע "the Sequential Series Hybrid Electric Vehicle" (ראשי תיבות : "(SSHEV)" המורכב בדגם "סובארו B9 Scrambler"
</gallery>

==ראו גם==
* סובארו
* מכונית קונספט
* הנעה היברידית

==לקריאה נוספת==
* [http://www.carstyling.ru/en/car/2003_subaru_b9_scrambler/images/15528/ "סובארו B9 Scrambler" - גלריית תמונות] (carstyling.ru/en/car/2003_subaru_b9_scrambler)
* [https://www.autotoday.it/rubriche/auto-epoca/subaru-b9-scrambler-la-spyder-spicca-volo/ "סובארו B9 Scrambler"] (autotoday.it/rubriche/auto-epoca/subaru-b9-scrambler)

== קישורים חיצוניים ==

* 

== הערות שוליים ==

קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
קטגוריה:מכוניות היברידיות
B9 Scrambler
קטגוריה:דגמי מכוניות שהושקו ב-2003
קטגוריה:כלי רכב יפניים
שאמיל טרפישצ'ב

שאמיל טרפישצ'ב (בטטארית: Шамил Әнвәр улы Тарпищев; ברוסית: Шамиль Анвярович Тарпищев; נולד ב-7 במרץ 1948, מוסקבה) הוא שחקן טניס לשעבר, מאמן, פעיל ספורט ונשיא פדרציית הטניס של רוסיה.

==ביוגרפיה==
הוא נולד במוסקבה ב-7 במרץ 1948. הוריו היו אנוויאר בליאלוביץ' טרפישצ'ב (1913 - 1995) ומרים אלייבנה טרפישצ'בה (1922 - 2003) ,שגדלו בכפר טטרי במורדוביה. לשאמיל 2 בנים: אמיר (יליד 1987) ופיליפ (יליד 1994).

הוא התחנך במכון המרכזי הממלכתי לתרבות גוף והשתתף במספר טורנירי טניס לאומיים ובינלאומיים.

מאז 1974 הוא עוסק באימון טניסאים ועד 1991 אימן את נבחרות הגברים והנשים של ברית המועצות, חבר המדינות (1992) ורוסיה (עד 1997)

בעידן הסובייטי שחקני הטניס בהדרכתו זכו ב-26 מדליות זהב באליפויות אירופה בשנים 1974 - 1983 ובשנים 1974 ו-1876 הנבחרת הסובייטית זכתה בגביע דייוויס. בשנים 1978 ו-1979 נבחרת הנשים העפילה לחצי גמר גביע הפדרציה.

טרפישצ'ב היה יועץ לנשיא רוסיה לענייני ספורט בשנים 1992-1994 ועמד בראש קרן הספורט הלאומית (1992 - 1994) ובראש ועדת התיאום הנשיאותית לענייני ספורט (1993 - 1997) ובראש הוועדה הממשלתית לתיירות וספורט (1994 - 1996) והיה מיודד מאוד עם הנשיא, בוריס ילצין, שחיבב מאוד טניס ואף העניק חסות לטורניר הקרמלין קאפ, שטרפישצ'ב ניהל משנת 1996.

טרפישצ'ב גם ייעץ לראש עיריית מוסקבה לענייני ספורט. בשנת 2002 היה לחבר במועצה הנשיאותית לתרבות וספורט ועמד בראש הוועדה לפיתוח המדיניות הממשלתית בענייני ספורט וניסוח אסטרטגיית הפיתוח של ענפי ספורט ברוסיה.

טרפישצ'ב הוא גם חבר בוועד האולימפי הרוסי (מאז 1994) ובוועד האולימפי הבינלאומי מאז 1996.

מאז 2004 פועלת אקדמיית טרפישצ'ב לטניס שבקאזאן. הוא כיהן כקפטן נבחרת רוסיה לגביע הפדרציה והוחלף בשנת 2014 על ידי אנסטסיה מיסקינה

לאחר שרוסיה ניצחה את שוודיה בגביע דייוויס, שאמיל רשם הישג שיא של 55 ניצחונות במסגרת היותו קפטן הנבחרת.

==קישורים חיצוניים==

==הערות שוליים==

קטגוריה:טניסאים רוסים
קטגוריה:רוסים חברי הוועד האולימפי הבין-לאומי
קטגוריה:מנהלים רוסים
קטגוריה:עסקני ספורט רוסים
קטגוריה:יועצים לנשיא רוסיה
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:רוסים שנולדו ב-1948
יחסי גבון–ישראל

יחסי גבון–ישראל הם היחסים הדיפלומטים בין מדינת ישראל והרפובליקה הגבונית.

== היסטוריה ==
היחסים בין ישראל לבין גבון כוננו באוקטובר 1960, זמן קצר לאחר שגבון הכריזה על עצמאותה. עם כינון היחסים הגיעה קבוצה של סטודנטים ללימודים בישראל. במרץ 1962 שגריר גבון הראשון בישראל הגיש את כתב האמנתו לנשיא המדינה והיא פתחה שגרירות בירושלים.

במאי 1962 נשיא גבון, לאון מ'בה, הגיע לביקור ממלכתי בן 10 ימים בישראל, בלוויית שרי החוץ והכלכלה של ארצו. במסגרת הביקור נחתם הסכם לשיתוף פעולה טכני ואמנת ידידות. במהלך הביקור מסר לנשיא המדינה מתנה, שן פיל באורך שני מטר.

במרץ 1965 מינתה ישראל את שמעון אביזמר כשגריר בגבון.

בינואר 1967 הגיע שר החוץ של גבון לביקור בישראל.

ביוני 1970 רעית נשיא גבון באה לביקור בישראל, אך לוח הזמנים של ראש הממשלה גולדה מאיר לא אפשר לה להיפגש איתה, בתגובה החזירה גבון את שגרירה מישראל, בגלל "פגיעה בכבוד" אשת הנשיא.

בפברואר 1973 הגיע שוב שר החוץ של גבון לביקור בישראל, בכדי לדון ביצוא נפט לישראל.

ב-30 באוקטובר 1973 לאחר מלחמת יום כיפור, ולאחר שישראל התעלמה מהחלטה 242 והחלטה 339 של האו"ם, ניתקה גבון את היחסים עם ישראל.

ב-29 בספטמבר 1993, היחסים כוננו מחדש, בעקבות החתימה על הסכמי אוסלו ושיפור המצב המדיני.

ב-29 בנובמבר 2012, תמכה גבון בהחלטה בהחלטה 67/19 של העצרת הכללית של האו"ם, על קבלת פלסטין כחברה ה-194 באו"ם.

בשנת 2016 בנק הפועלים ובנק מזרחי טפחות מימנו פרויקט להקת הקמת רשת חשמל בגבון בעלות של 260 מיליון שקל.

ב-21 בדצמבר 2017, תמכה גבון בהחלטה של העצרת הכללית של האומות המאוחדות השוללת את ההכרה האמריקאית בירושלים כבירת ישראל.

==גלריה==
<gallery>
קובץ:Léon M'ba in Israel 14th Independence Day, 1962. D730-105.jpg|נשיא גבון, לאון מ'בה על הבמה במפגן יום העצמאות ה-14 של מדינת ישראל, 1962
קובץ:Leon M'ba with David Ben-Gurion, Jerusalem. D789-083.jpg|נשיא גבון, לאון מ'בה עם דוד בן-גוריון, 1962
קובץ:Leon M'ba meeting with Ish Shalom. D789-084.jpg|נשיא גבון, לאון מ'בה בפגישה עם ראש עיריית ירושלים מרדכי איש-שלום, 1962
קובץ:Jean Engone with Abba Eban. D807-019.jpg| שר החוץ של גבון, ז'אן אנגונה, עם שר החוץ הישראלי אבא אבן בטרקלין האח"מים בנמל התעופה בן-גוריון, 1962
</gallery>

== ראו גם ==
* יחסי החוץ של ישראל

==קישורים חיצוניים==

* [https://www.archives.gov.il/archives/Archive/0b0717068031bdef/File/0b07170680a8fced גאבון: יחסים מדיניים בדרג ממשלתי] (1 בינואר 1962–31 בדצמבר 1963) באתר ארכיון המדינה
* [https://www.archives.gov.il/archives/Archive/0b0717068031bdef/File/0b07170680a8fcee דו"ח ביקור בגאבון] של משרד החוץ הישראלי, באתר ארכיון המדינה

== הערות שוליים ==
גורו פורנימה

גורו פורנימה (בסנסקריט: गुरु पूर्णिमा) הוא חג הינדי ובודהיסטי, הנחוג כל שנה ביום הירח המלא של חודש האשאדה בלוח השנה ההינדי (יוני או יולי בלוח השנה הגרגוריאני). החג מוקדש למורים רוחניים ואקדמיים ובמהלכו מביעים תלמידיהם את הערכתם כלפיהם. מכונה גם ויאסה פורנימה, היום בו לפי המסורת הופיע לראשונה החכם ויאסה.

בבודהיזם ביום זה מציינים תחילת הרצאות של גאוטמה הבודהה על תורתו.

==קישורים חיצוניים==

קטגוריה:בודהיזם
קטגוריה:חגים ומועדים
קטגוריה:נפאל: דת
פדרציית הטניס של רוסיה

פדרציית הטניס של רוסיה (ברוסית: Федерация тенниса России) הוא הגוף המנהל של ענף הטניס ברוסיה. הוקם בשנת 2001.

מהווה לממשיכתם של איגוד מועדוני הטניס הכל-רוסי שהוקם ב-1908, פדרציית הטניס של ברית המועצות (1959-1993) והתאחדות הטניס הכל-רוסית (1989-2001). לאחר פירוק התאחדות הטניס הכל-רוסית בשנת 2001, הגוף אורגן מחדש ונרשם בתור הגוף העליון לניהול ענף הטניס ברוסיה ב-15 באפריל 2002.

== טניס ברוסיה ==
למרות שם המשפחה הסקוטי ארתור דווידוביץ' מק'פרסון (1870-1919) היה יליד פטרבורג וחי כל חייו ברוסיה. הוא היה המייסד והנשיא הראשון של איגוד מועדוני הטניס הכל-רוסי שהוקם ב-1908 והיה הגלגול הראשון של פדרציית הטניס המודרנית. מק'פרסון גם סייע להקים את הוועד האולימפי הראשון ברוסיה.

בשנת 1903 הוא ארגן לראשונה את אליפות הטניס של סנקט פטרבורג וארבע שנים מאוחר יותר הוא הקים את טורניר האליפות הלאומית הראשון. עד שנת 1913 האליפות הרוסית נחשבה לטורניר בינלאומי שנטלו בו חלק גם ספורטאים זרים והמשחק שגשג.

מאז סוף העידן הסובייטי הפופולריות של ענף טניס גדלה ורוסיה ייצאה מספר שחקני טניס מפורסמים. בשנים האחרונות, מספר הטניסאיות הרוסיות גדל מאוד, עם השחקניות מריה שראפובה ודינארה סאפינה שדורגו ראשונות בדירוג WTA. טניסאיות רוסיות אחרות הצליחו גם כן להשיג הכרה בינלאומית והמפורסמות שבהן הן: אנה צ'קבטדזה, ילנה דמנטייבה, סבטלנה קוזנצובה, אנסטסיה מיסקינה, נדיה פטרובה, ורה זבונרבה ואנה קורניקובה. בזכותן רוסיה זכתה בגביע הפדרציה 4 פעמים, 2004, 2005, 2007 וב-2008.

באולימפיאדת בייג'ינג 2008, רוסיה שלטה ללא עוררין על תחום טניס הנשים כאשר ילנה דמנטייבה זכתה בזהב, דינארה סאפינה וורה זבונרבה זכו במדליות כסף וארד, בהתאמה. נכון ל-5 אוקטובר 2009, ארבע נשים רוסיות היו מדורגות בדירוג ה-WTA בעשירייה העליונה.

רוסיה גם מתגאה בהצלחות בתחום טניס גברים, כאשר אחיה הגדול של סאפינה, מאראט סאפין ו יבגני קפלניקוב דורגו במקום הגבוה ביותר בדירוג העולמי. כיום ניקולאי דווידנקו, קארן חצ'אנוב ומיכאיל יוז'ני נחשבים לטניסאים הבכירים במדינה. רוסיה זכתה בגביע דייוויס ב-2002 וב-2006.

== שבחים והכרה ==
הפדרציה זכתה לשבחים ברחבי העולם על פיתוח הטניס ברוסיה, אשר הביאו להצלחתם של שחקני טניס, במיוחד נשים. על פי הדירוג האחרון של WTA; 10 נשים רוסיות ניצבות ברשימת 50 השחקנים הטובים בעולם.

הפדרציה זכתה לכבוד עם הענקת הפרס הגבוה ביותר של האיגוד האירופי לטניס "טניס אירופה" – שהוענק במשך חמש שנים ברציפות בשנים 2005-2009, משום כך רוסיה מוכרת נחשבת לאומת הטניס החזקה באירופה.

== ראו גם ==
* נבחרת גביע הפדרציה של רוסיה
* נבחרת גביע דייוויס של רוסיה

==קישורים חיצוניים==
* 

קטגוריה:רוסיה: טניס
קטגוריה:רוסיה: ארגוני ספורט
Zorin OS

זורין או אס (באנגלית: Zorin OS) היא הפצת גנו/לינוקס, נגזרת של דביאן, המיועדת בעיקר לשימוש במחשבים אישיים.

היא פותחה על ידי צוות הפיתוח של Zorin ושוחררה בתאריך 1 ביולי 2009 (גרסה 1.0).

ההפצה ניתנת להורדה בגרסת 32 ו־64 ביט, בגרסה סטנדרטית (Zorin OS) ללא תשלום וגרסה מורחבת (Zorin OS Pro) בעלות חד פעמית של 39 דולר.

אחת מהתכונות המובנות של ההפצה היא האפשרות לשנות את ממשק המשתמש כך שיהיה דומה לזה של מערכת ההפעלה חלונות מבית מיקרוסופט או MacOS מבית אפל.

המערכת מופצת כשעליה מותקנות מראש תוכניות רבות כגון: דפדפן אינטרנט (Google Chrome), חבילת יישומים משרדיים (Libre Office), סביבה להרצת תוכניות של מערכת ההפעלה חלונות (Wine) ועוד.

==רשימת גרסאות==
{| class="wikitable"
|-
! גרסה
! תאריך
|-style="background-color:#FDB3AB; width:20%;"
|1.0
|1 ביולי 2009
|-style="background-color:#FDB3AB; width:20%;"
|Limited Edition '09
|7 בדצמבר 2009
|-style="background-color:#FDB3AB; width:20%;"
|2
|1 בינואר 2010
|-style="background-color:#FDB3AB; width:20%;"
|3
|10 ביוני 2010
|-style="background-color:#FDB3AB; width:20%;"
|4
|22 בדצמבר 2010
|-style="background-color:#FDB3AB; width:20%;"
|5
|6 ביוני 2011
|-style="background-color:#FDB3AB; width:20%;"
|5.1
|23 באוגוסט 2011
|-style="background-color:#FDB3AB; width:20%;"
|6
|18 ביוני 2012
|-style="background-color:#FDB3AB; width:20%;"
|6.1
|8 בנובמבר 2012
|-style="background-color:#FDB3AB; width:20%;"
|6.2
|17 בפברואר 2013
|-style="background-color:#FDB3AB; width:20%;"
|6.3
|14 במאי 2013
|-style="background-color:#FDB3AB; width:20%;"
|7
|10 ביוני 2013
|-style="background-color:#FDB3AB; width:20%;"
|6.4
|28 באוגוסט 2013
|-style="background-color:#FDB3AB; width:20%;"
|8
|27 בינואר 2014
|-style="background-color:#FDB3AB; width:20%;"
|9
|15 ביולי 2014
|-style="background-color:#FDB3AB; width:20%;"
|10.0
|1 באוגוסט 2015
|-style="background-color:#FDB3AB; width:20%;"
|11.0
|3 בפברואר 2016
|-style="background-color:#FDB3AB; width:20%;"
|12.0
|18 בנובמבר 2016
|-style="background-color:#FDB3AB; width:20%;"
|12.1
|27 בפברואר 2017
|-style="background-color:#FDB3AB; width:20%;"
|12.2
|8 בספטמבר 2017
|-style="background-color:#FDB3AB; width:20%;"
|12.3
|15 במרץ 2018
|-style="background-color:#FDB3AB; width:20%;"
|12.4
|13 בספטמבר 2018
|-style="background-color:#D4F4B4; width:20%;"
|15
|5 ביוני 2019
|-style="background-color:#D4F4B4; width:20%;"
|15.2
|5 במרץ 2020
|}

==קישורים חיצוניים==

* 

* [https://sourceforge.net/projects/zorin-os הורדת Zorin OS] באתר Sourceforge. 

קטגוריה:הפצות של GNU/לינוקס
קטגוריה:תוכנה חופשית
סובארו 1500

סובארו 1500 (באנגלית: Subaru 1500) היא מכונית משפחתית, 4 דלתות, תוצרת יצרן הרכב היפני סובארו משנת 1954.

יצרנית הרכב סובארו היא חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

דגם "סובארו 1500" היה הדגם הראשון שיוצר על ידי סובארו.

==סובארו 1500==
דגם ה"סובארו 1500" הוצג לראשונה בתערוכת המכוניות הבינלאומיות בטוקיו בשנת 1953.

קוד פיתוח דגמי "סובארו 1500" היה קרוי "P-1".

== תמונות ==
<gallery mode="packed" heights="170">
קובץ:Subaru 1500 at SUBARU Visitor center 2014-2.jpg | סובארו 1500
קובץ:Subaru 1500 at SUBARU Visitor center 2014-1.jpg | סובארו 1500

</gallery>

==ראו גם==
* סובארו
* סובארו 360
* סובארו סמבר

== קישורים חיצוניים ==

* 
* 

== הערות שוליים ==

קטגוריה:מכוניות משפחתיות
1500
קטגוריה:דגמי מכוניות שהושקו ב-1953
קטגוריה:כלי רכב יפניים
אנדריי רובליוב (טניסאי)

אנדריי אנדרייביץ' רובלב (ברוסית: Андре́й Андре́евич Рублёв; 20 באוקטובר 1997, מוסקבה) הוא שחקן טניס מקצועני רוסי. 

== ביוגרפיה ==
רובליוב נולד במוסקבה לאביו אנדריי רובליוב ממוצא אוסטרי, מתאגרף מקצועי לשעבר שהפך למסעדן, ולאמו, מאמנת הטניס מרינה מרנקו, שעבדה במועדון הטניס ספארטק. אמו עבדה עם מספר שחקנים כגון כאנה קורניקובה, וקיבלה את מדליית המסדר "על הצטיינות למולדת" בשנת 2009.

== קריירה ==

=== נוער ===
רובליוב זכה באליפות צרפת הפתוחה לנוער, לאחר שהביס את ג'ום אנתוני מונאר קלאר בגמר. הוא זכה במדליית ארד ביחידים ובמדליית כסף בזוגות באולימפיאדת הקיץ לנוער 2014 שנערכה בנאנג'ינג.

המאמן שלו היה הבלארוסי סרגיי טראסביץ' שהוחלף על ידי פרננדו ויסנטה מספרד.

=== בוגרים ===
הוא גבר על טניסאים מוכשרים כדוגמת פרננדו ורדאסקו, גריגור דימיטרוב ודויד גופין. הוא זכה בתואר בזוגות בקרמלין קאפ במוסקבה לצד דמיטרי טורסונוב , וגם בפרס היחידים בטורניר קרואטיה הפתוחה ב-2017 באומג.

באליפות ארצות הברית הפתוחה בשנת 2017 העפיל עד לרבע גמר הטורניר, אך הודח על ידי רוג'ר פדרר. 

באוגוסט 2019 הצליח להשיב מידה תחת מידה כשהדיח את פדרר בסיבוב השני של טורניר סינסינטי.

נכון לינואר 2024 היה רובליוב מדורג במקום החמישי בעולם בסבב ה-ATP. דירוג השיא שלו היה במקום החמישי בעולם, ב-13 בספטמבר 2021.

במאי 2024, בטורניר מדריד, ולמרות שהיה חולה במהלך הטורניר, זכה במאסטרס השני בקריירה שלו בתוצאות:- 6:4, 5:7, 5:7 מול הקנדי פליקס אוז'ה-אליאסים<ref></ref>. 

יש לרובליוב 14 תוארי יחידים ו4 תארים בזוגות.

== קישורים חיצוניים ==

* [https://www.makorrishon.co.il/nrg/online/3/ART2/893/323.html הטוב בעולם לגילו? המסע המדהים של רובלב]

==הערות שוליים==

קטגוריה:טניסאים רוסים
קטגוריה:טניסאים באולימפיאדת טוקיו (2020)
קטגוריה:רוסים שנולדו ב-1997
קארן חצ'אנוב

קארן אבגארוביץ' חצ'אנוב (ברוסית: Каре́н Абга́рович Хача́нов; בארמנית: Կարեն Աբգարի Խաչանով; נולד ב-21 במאי 1996) הוא טניסאי רוסי ממוצא ארמני. בשיאו (15 ביולי 2019) דורג במקום שמיני בעולם בדירוג הסבב ה-ATP, וכיום (ינואר 2024) מדורג במקום ה-18. עד כה זכה ב-6 תארים במשחקי יחידים.

==ביוגרפיה==
חצ'אנוב נולד במוסקבה. אמו למדה רפואה, ואביו היה שחקן כדורעף. בגיל שלוש שלחו אותו הוריו לשיעורי טניס.

==קריירה==
חצ'אנוב החל להצליח משנת 2013 כשהופיע בטורניר הנוער של אליפות צרפת הפתוחה. הוא הצליח לנצח את הטניסאי הבכיר של התחרות - האוסטרלי ניק קיריוס.

בתחילת 2013, הפך לטניסאי הרוסי הראשון שהתאמן בקרואטיה בהדרכת ודרן מארטיץ', שאימן גם את גוראן איוואנישביץ'. 

הצלחה רצינית ראשונה הושגה בשנת 2013 באליפות אירופה בקרב הזוטרים בקטגוריית הגיל עד גיל 18. הוא זכה בטורניר כשהוא בן 17 ו-157 ימים, והפך לטניסאי הרוסי הצעיר ביותר, שערך את הופעת הבכורה שלו בטורניר ATP.

חצ'אנוב זכה לכותרות בגביע קרמלין במוסקבה בשנת 2013, לאחר שהעפיל לרבע גמר, שבו הפסיד לאיוו קרלוביץ' בשתי מערכות בתוצאה 4:6 ו-0:6.

באוקטובר 2013 קיבל חצ'אנוב את הזכות לייצג את רוסיה בגביע דייוויס ומאז הפך לשחקן קבוע בנבחרת.

בשנת 2014 העניקה לו פדרציית הטניס הרוסית את "גביע רוסיה", אשר מוענק מדי שנה לטניסאים צעירים מצטיינים. באולימפיאדת הנוער ב-2014 זכה במדליית הכסף יחד עם אנדריי רובלב בטורניר הזוגות.

ב-2017 השתתף חצ'אנוב לראשונה בהגרלה הראשית של טורניר גראנד סלאם, באליפות ארצות הברית הפתוחה, שם הודח הסיבוב הראשון.
בפברואר 2018 זכה בטורניר מרסיי, ובאוקטובר 2018 זכה בגביע הקרמלין.

בנובמבר 2018 גבר על נובאק ג'וקוביץ' בטורניר פריז מאסטרס וזכה בטורניר המאסטרס 1000 הראשון שלו, ובכך היה לשחקן הטניס מרוסיה הראשון מזה 9 שנים שזכה בטורניר מאסטרס.

ביוני 2019 העפיל לראשונה לרבע גמר אליפות צרפת הפתוחה, אחרי שגבר על חואן מרטין דל פוטרו הארגנטינאי. באוקטובר 2020 העפיל לשמינית גמר טורניר רולאן גארוס.

== קישורים חיצוניים ==

* 

==הערות שוליים==

קטגוריה:טניסאים רוסים
קטגוריה:טניסאים באולימפיאדת טוקיו (2020)
קטגוריה:רוסים שנולדו ב-1996
לבד בקובה

לבד בקובה (באנגלית: The Cuban Affair) הוא ספר מאת הסופר האמריקני נלסון דה מיל, בעברו קצין חי"ר מעוטר שלחם במלחמת וייטנאם.
==עלילה==
העלילה מתרחשת בהווה, כאשר המספר וגיבור הספר הוא דניאל מקורמיק, המכונה מק, גבר קשוח, ציני ועייף שחי בשלווה על סירת הדיג שלו, "המֵיין" שמה, באי קי וסט הסמוך לחופי פלורידה. מקורמיק שירת חמש שנים כקצין חי"ר, ולחם באפגניסטן. על גבורתו בקרב עוטר מקורמיק בכוכב הכסף ובנוסף הוענק לו פעמיים עיטור לב הארגמן, הניתן למי שנפצע בלחימה. לאחר שחרורו עבר מקורמיק, יליד פורטלנד, לקי וסט, וקנה את סירת הדיג שלו. כאשר קרלוס, עורך דין ממיאמי המייצג ארגון גולים קובנים, מציע לו לצאת לקובה ולאתר אוצר שחבוי במערה בתמורה לשכר טרחה נדיב, מסכים מקורמיק כמעט מיד. הוא טס לקובה במסווה של תייר בטיול מאורגן מטעם אוניברסיטת ייל ואליו מתלווה שרה אורטגה, ארכיטקטית יפהפייה ממוצא קובני ונכדתו של הבעלים המקורי של האוצר. לאחר שימצאו את המטמון, נתיב הבריחה של השניים הוא באמצעות סירתו של מקורמיק, שחברו ג'ק קולבי, בוגר מלחמת וייטנאם, משיט לקובה, לכאורה כדי להשתתף בתחרות דיג. מקורמיק ושרה מטיילים בהוואנה הענייה אך התוססת, ובין תמרון התחמקות ממלשינים (צ'יבטוס) וסוכני משרד הפנים אחד למשנהו גם מספיקים להתאהב. אלא שהדברים אינם כפי שהם נראים.

==קישורים חיצוניים==
* 
* אהרון לפידות, [http://digital-edition.israelhayom.co.il/Olive/ODN/Israel/Default.aspx# הוואנה נגילה], ישראל היום, 27 בפברואר 2018.

==הערות שוליים==

קטגוריה:ספרי מתח
קטגוריה:ספרי ריגול
קטגוריה:ספרי 2017
קטגוריה:ספרי נלסון דה מיל
יחסי אינדונזיה – מקדוניה הצפונית

יחסי אינדונזיה–מקדוניה הצפונית הם היחסים הדיפלומטיים שבין רפובליקת אינדונזיה לבין רפובליקת מקדוניה הצפונית.

== סקירה כללית ==
אינדונזיה כוננה יחסים עם מקדוניה ב-25 במאי 1993, והייתה המדינה ה-8 בעולם שכוננה יחסים עם מקדוניה לאחר קבלת העצמאות מיוגוסלביה. אינדונזיה היא אחת מהמדינות המכירות במקדוניה תחת שמה.

בשנת 2005, השליחה המיוחדת של הנשיא האינדונזי למקדוניה, השגרירה ננה סוטרסנה ביקרה ביקור רשמי בסקופיה. במרץ 2007, השגריר האינדונזי במקדוניה, מנגסי סיחומבינג, הציג את כתב ההאמנה שלו לנשיא מקדוניה, דבר שהצריך ביקור רשמי והכנות מצד המקדונים. בחודש יוני 2007 ביקר מזכיר המדינה המקדוני איגור אילייבסקי בג'קרטה לפגישת התייעצות דו-צדדית.

בשנת 2016 חתמו שתי המדינות על הסכם חילופי מידע בנושא מס שכלל בתוכו אמנה למניעת כפל מס.

== יחסים כלכליים ==
=== כלכלת אינדונזיה ===
הכלכלה האינדונזית היא הכלכלה הגדולה בדרום-מזרח אסיה. היא מאופיינת ככלכלת משק, שבה לממשלה בעלות על חברות מרכזיות רבות, וכן סמכות לפיקוח על מחירים של מוצרים רבים.

אינדונזיה היא מפיקת נפט מרכזית במזרח אסיה, ובנוסף עשירים האיים במרבצים של גז טבעי, בדיל, נחושת וזהב.
החקלאות מהווה פעילות כלכלית עיקרית כאשר האורז הוא החשוב שבגידולים. גידולים נוספים הם תה, קפה, תבלינים וגומי. תעשיית התיירות מתפתחת רבות בשנים האחרונות, ובשל מיקומה הגאוגרפי אינדונזיה מהווה תחנה חשובה בנתיבי הסחר הימי העולמיים.
השותפים העסקיים העיקריים הם: יפן, ארצות הברית, הרפובליקה העממית של סין, סינגפור, מלזיה ואוסטרליה.

=== כלכלת מקדוניה הצפונית ===
השטח המיוער תופס יותר משליש משטח המדינה, כרבע משטח המדינה משמש למרעה וכ-16% ממנו מעובד. הגידולים העיקריים הם חיטה, תירס, כותנה וטבק. במדינה עדר של כ-300,000 ראשי בקר ו-2.2 מיליון כבשים (1992). התעשייה קטנה, אבל קיימת כרייה של מחצבים, בעיקר פחם חום, עופרת, ברזל, נחושת וגופרית.

הרפובליקה של מקדוניה הצפונית נחשבת למדינה עם תעשייה מפותחת למחצה, בעלת צמיחה מתמשכת בייצור התעשייתי. תהליך השינוי בכלכלה החל ב-1995 כאשר הממשלה חתמה על הסדרים עם קרן המטבע הבינלאומית ועם הבנק העולמי. כלכלת המדינה פתוחה ומשתלבת בתוך המסחר הבינלאומי, עם יחס מסחר-תוצר מקומי גולמי כולל של 79.5%. המגזרים החשובים ביותר הם חקלאות ותעשייה. מגזר השירותים גדל גם כן במהלך השנים האחרונות. לכוח העבודה יש חינוך תחרותי וכישורים, אולם חסרות לו עבודות מתאימות, מה שגורם לבריחת מוחות. המדיניות הכלכלית של המדינה היא למשוך משקיעים זרים ולהגדיל את אחוז התעסוקה. אחד המאפיינים הבולטים של כלכלת המדינה הוא המדיניות הפיסקלית ששמרה על יציבות הדינר המקדוני למשך תקופה ארוכה. המדינה עושה מאמצים לפתח מגזר יזמות בגודל בינוני.

במבט לאחור, מקדוניה הצפונית, ביחד עם מונטנגרו, בוסניה והרצגובינה וקוסובו, השתייכה לאזורים הפחות מפותחים ביוגוסלביה לשעבר. היא סבלה מקשיים כלכליים חמורים לאחר שקיבלה את עצמאותה, כאשר השוק היוגוסלבי הפנימי התמוטט והסובסידיות מבלגרד הפסיקו. בנוסף, היא עמדה בפני אותן בעיות שעמדו בפני מדינות מזרח אירופיות סוציאליסטיות לשעבר במהלך המעבר לכלכלת שוק. נתיב מסילת הרכבת העיקרי שלה, דרך סרביה, נשאר בלתי אמין ועלויות המעבר דרכו הן גבוהות, ולפיכך משפיע על היצוא הרווחי לשעבר של שוק הירקות שלה אל גרמניה.

=== סחר ===
בשנת 2016 ייצאה אינדונזיה למקדוניה סחורה בשווי 572 אלף דולר אמריקאי. החלק הגדול ביותר בסחורה היה מרגרינה (77%). השני אחריו היה שמן דקל (12%). באותה השנה ייצאה מקדוניה לאינדונזיה סחורה בשווי 1.47 מיליון דולר אמריקאי. הסחורה הייתה רובה ככולה (88%) טבק מגולגל (סיגריות).

== הערות שוליים ==
3 סיפורי ערבה

שלושה סיפורי ערבה, או, 3 סיפורי ערבה הוא סרט קולנוע ישראלי ובו אסופה של שלושה סרטים קצרים מאת שלושה במאים שונים, שנוצר כחלק מפרויקט "קצר במדבר" של פסטיבל הסרטים בערבה. הסרט יצא לאקרנים ב-18 בינואר 2018. שלושת הסרטים הקצרים הם: "בדרך חזרה" מאת משה רוזנטל ובכיכובם של ליאור אשכנזי ושחר נץ, "קילומטר 147" מאת בעז פרנקל ובכיכובם של מנשה נוי, רותם קינן וששי מטו ו-"חמורים" מאת דוד ולך. הסרט הופק בתמיכת קרן גשר לקולנוע רב תרבותי.

"קילומטר 147" זכה בפרס אופיר בקטגוריית הסרט העלילתי הקצר הטוב ביותר בטקס פרסי אופיר לשנת 2018. "בדרך חזרה" היה מועמד אף הוא בקטגוריה זו.

==קישורים חיצוניים==
* 
* [https://www.lev.co.il/movies/3-סיפורי-ערבה/ 3 סיפורי ערבה], באתר לב
* [http://www.seret.co.il/movies/s_movies.asp?MID=5876 3 סיפורי ערבה] באתר סרט
* [http://www.habama.co.il/Pages/CinemaFilm.aspx?Subj=4&Area=1&EventID=35070 3 סיפורי ערבה], באתר הבמה
* רונית קיטאי, [https://web.archive.org/web/20180121071222/http://www.rinunim.co.il/Article.php?ArticleID=43076&CatID=3 בקולנוע 'לב' בתל אביב התקיימה אתמול פרמיירה לסרטי '3 סיפורי ערבה'], באתר רינונים, 16 בינואר 2018
* יעל שוב, [https://timeout.co.il/תרבות/קולנוע-סרטים/3-סרטי-ערבה "3 סרטי ערבה": הפתעה שמגיעה אלינו מפסטיבל במדבר], באתר Time Out תל אביב, 17 בינואר 2018
* 
* 
* 
* 
* 
* 

קטגוריה:סרטי דרמה ישראליים
קטגוריה:סרטים ישראליים קצרים
קטגוריה:סרטי להט"ב ישראליים
קטגוריה:סרטים ישראליים משנת 2018
יחסי אפגניסטן–מונגוליה

יחסי אפגניסטן–מונגוליה הם היחסים הדיפלומטיים הרשמיים שבין האמירות האיסלאמית של אפגניסטן לבין מונגוליה.

== יחסים כלכליים ==
=== כלכלת אפגניסטן ===
אפגניסטן היא אחת המדינות העניות והנחשלות בעולם, אשר כלכלתה ניזוקה קשות מהפלישות החוזרות ונשנות, ממלחמות האזרחים, ומשנות בצורת קשה. שני שלישים מאזרחי המדינה מתפרנסים ממשכורת הקטנה מ-2 דולר ליום, ושיעור האבטלה מתקרב ל-40% (נכון לשנת 2005).

רוב האוכלוסייה עוסקת בחקלאות ובגידול בקר וצאן.

מרבית האוכלוסייה ממשיכה לסבול ממחסור באוכל, בגדים, דיור, בעיות רפואיות וכן מבעיות נוספות שנבעו מהפעולות הצבאיות וחוסר השקט הפוליטי במדינה. עד לשנת 2002 סבלה המדינה משיעור אינפלציה גבוה מאוד, אך בשנים האחרונות חל מיתון בשער המטבע.

=== כלכלת מונגוליה ===
הכלכלה המונגולית מתרכזת בעיקר בנפט, פחם ונחושת, ותעשיות קטנות של מוליבדן, טונגסטן ופוספט. בעשור האחרון עוברת מונגוליה שינוי בשיטה הכלכלית שלה - מתעשיות בניהול המדינה כיאה לכלכלה ממשלתית (ריכוזית) לשיטה קפיטליסטית. כיום ישנם כ-10,000 עסקים עצמאיים במונגוליה, רובם באזור אולן בטור. באזורים הכפריים, עוסקים עדיין רוב המונגולים בחקלאות וברעיית צאן.

=== סחר ===
בשנת 2002 ייצאה מונגוליה לאפגניסטן סחורה בשווי 48 אלף דולר אמריקאי, הסחורה הייתה כולה אנזימים, מאז לא ייצאה אפגניסטן למונגוליה אף לא דולר אחד בלבד. בשנת 2016 ייצאה אפגניסטן למונגוליה סחורה בשווי 1.88 אלף דולר אמריקאי. הסחורה הייתה כולה (100%) ענבים טריים.

==קישורים חיצוניים==

== הערות שוליים ==
יחסי ג'יבוטי–רואנדה

יחסי ג'יבוטי-רואנדה הם היחסים הדיפלומטיים הרשמיים שבין רפובליקת ג'יבוטי לבין רפובליקת רואנדה.

== יחסים כלכליים ==
=== כלכלת ג'יבוטי ===
כלכלת ג'יבוטי מבוססת על שירותים הקשורים במיקום האסטרטגי שלה ובסטטוס שלה כשטח חופשי למסחר בקרן אפריקה ובצפון אפריקה. 

שני שלישים מתושביה חיים בעיר הבירה – ג'יבוטי, והשאר בעיקר נוודים ורועי צאן המפוזרים במדינה. מרבית המדינה היא מדבר שהגשם בו נדיר, דבר המגביל את גידול הפירות והירקות, ולכן מרבית המזון מיובא. ג'יבוטי מספקת שירותים כנתיב מעבר בינלאומי (למשל לספינות) וכמרכז תדלוק באזור כולו. בג'יבוטי קיימים מעט אוצרות טבע ותעשייה זעירה. שיעור האבטלה במדינה עומד על כ-50% ומהווה בעיה קשה.

=== כלכלת רואנדה ===
מוצרי הייצוא העיקריים הם קפה ותה. כן מייצאים זנים של חרצית המשמשים, מלבד לנוי, גם להפקת קוטל חרקים. רואנדה אינה ברוכה במשאבי טבע, אך כורים בה בכמויות קטנות מספר מחצבים, בהם טונגסטן וקסיטריט. התיירות מהווה מקור הכנסה משמעותי, ותרומתה לתוצר ב-2008 מוערכת ב-5.3%. מוקדי המשיכה העיקריים הם שרידי יערות העד, שבהם ניתן לצפות בגורילות.

רצח העם ב-1994 ריסק לחלוטין את כלכלת המדינה, שהייתה ענייה גם לפני כן. מאז נמצאת הכלכלה במגמת שיפור. בין 1998 ל-2007 נרשמה צמיחה כלכלית של יותר מ-6% בממוצע שנתי, בין הגבוהות באפריקה. הממשלה נוקטת מדיניות נאו-ליברלית, מפריטה חברות בבעלות ממשלתית ומפחיתה מחסומי סחר. לצד הצמיחה, העמיק האי-שוויון בחברה.

=== סחר ===
בשנת 2013 ייצאה ג'יבוטי לרואנדה סחורה בשווי 43.4 אלף דולר אמריקאי. הסחורה הייתה רובה ככולה (100%) מכונות לשיוף מתכת. מאז שנה זו אין תנודות בייצוא הג'יבוטי לרואנדה ואף דולר אחד לא יצא מג'יבוטי והגיע לרואנדה. בשנת 2014 ייצאה רואנדה לג'יבוטי סחורה בשווי 41.8 אלף דולר אמריקאי. הסחורה הייתה מכונית אחת או שתיים (77%) ובגדים משומשים לנזקקים (23%). מאז שנה זו אין כלל יחסי סחר ומסחר בין רואנדה לג'יבוטי ולא עבר אף דולר אחד בין שתי המדינות.

== הערות שוליים ==
יחסי בנגלדש–ירדן

יחסי בנגלדש–ירדן הם היחסים הדו-צדדיים בין הרפובליקה העממית של בנגלדש לבין הממלכה הירדנית ההאשמית.

==שיתוף פעולה חקלאי==
בשנת 2011 חתמו בנגלדש וירדן על מזכר הבנות בנושא שיתוף פעולה חקלאי. על פי מזכר ההבנות, שתי המדינות יחליפו חומרים מדעיים ומידע במסגרת חילופי ביקורים של מדענים ומהנדסים, בתחומי המדע והטכנולוגיה החקלאית. על פי מזכר ההבנות, שתי המדינות יקימו צוות עבודה משותף המורכב ממומחים משתי המדינות כדי להקל על שיתוף הפעולה בתחום.

==יחסים כלכליים==
בנגלדש וירדן הביעו עניין בהרחבת הסחר וההשקעות בין שתי המדינות. בשנת 2011, ירדן אסרה על ייבוא עבודה מבנגלדש, אך הידקה את תהליך הגיוס זמן קצר לאחר מכן, כתוצאה ממקרים מסוימים של ניצול מיני של עובדות. בשנת 2012, בנגלדש וירדן חתמו על מזכר הבנות כדי לפקח על ההגירה ולהבטיח את בטיחותם של מהגרים, ולהפחית את עלויות ההגירה. באותה שנה, בנגלדש וירדן הכינו טיוטת הסכם כדי לשפר את הסחר בין שתי המדינות. ע"פ ההסכם, שתי המדינות יקימו ועדת סחר משותפת.

===עובדים מבנגלדש בירדן===
נכון לשנת 2011, כ-30,000 עובדים מבנגלדש חיים בירדן. רובם עובדים בתעשייה.

==יחסים דיפלומטים==
בנגלדש מחזיקה בשגרירות בעמאן. מאידך, ירדן לא מחזיקה באף נציגות בבנגלדש.
==הערות שוליים==
חצי הכוס המלאה

האם הכוס חצי ריקה או חצי מלאה?
"האם הכוס חצי ריקה או חצי מלאה?" הוא ביטוי נפוץ, אשר בדרך כלל משמש בצורה רטורית לציין שמצב נתון יכול להיות סיבה לאופטימיות (הכוס חצי מלאה) או סיבה לפסימיות (הכוס חצי ריקה), או כסוג של מבחן לקמוס, כדי לקבוע השקפת עולם של אדם מסוים. מטרת השאלה הזו היא להמחיש כי אפשר לראות מצבים מסוימים במספר דרכים שונות בהתאם לנקודת מבטו של אדם, ושבכל סיטואציה עשויות להיות גם הזדמנויות וגם בעיות.

הניב משמש להסבר איך אנשים שונים תופסים אירועים ואובייקטים. התפיסה היא ייחודית לכל אדם והיא פשוט פרשנות שונה למציאות. את הביטוי "חצי הכוס הריקה או חצי המלאה" אפשר גם לראות כשאלה פילוסופית.

פרספקטיבה אחרת נובעת ממחקרים פסיכולוגיים שהראו כי בחירת הדובר במסגרת מסוימת יכולה לשקף את הידע שלו על הסביבה, ושהמאזינים לאותו דובר יכולים להיות רגישים למידע זה.

הדימוי מאוד שכיח בעברית ומשתמשים בו לרוב כדי להציג את ההבדלים בין ראייה חיובית לראייה שלילית: אנשים אופטימיים ייטו לראות את חצייה המלא של הכוס בעוד אנשים פסימיים ייטו לראות את חצייה הריק.

מקורו של הדימוי הזה בלשונות אירופה, כגון באנגלית: to see the glass half full. התרגום המילולי הוא 'לראות את הכוס חצי מלאה' (כלומר מלאה למחצה), וכך משמש הביטוי גם בגרמנית ובצרפתית. בעברית התקבע הביטוי במבנה אחר: 'לראות את חצי הכוס המלאה', 'לראות את מחצית הכוס המלאה'.

המונח קשור לתחום הפסיכולוגיה החיובית: "אופטימיות וגישה חיובית הן מרכיב חשוב בהשגת שגשוג אישי. איש חכם אחד התייחס פעם לנושא באומרו: "הפסימיסט רואה את הקושי בכל הזדמנות; האופטימיסט רואה את ההזדמנות בכל קושי". גישה חיובית וחשיבה חיובית פירושן לצפות תמיד לטוב. לדבר ולחשוב תמיד במושגים חיוביים, לשכוח את כישלונות העבר ולחשוב על הצלחות העתיד. לראות תמיד את חצי הכוס המלאה".

== קישורים חיצוניים ==

* [https://www.daliaresnitzky.com/blog/positive-thinking/ חשיבה חיובית: לראות את החצי המלא של הכוס - המרכז לאימון התודעה.] 

== הערות שוליים ==

קטגוריה:הנעה (פסיכולוגיה)
חטיבת אל-קודס

ליוואא' אל-קודס (בערבית: لواء القدس, תרגום: "חטיבת ירושלים") היא מיליציה פלסטינית סונית, הנלחמת במלחמת האזרחים בסוריה לצד הממשלה הסורית ופועלת בעיקר באזור חלב. הקבוצה הוקמה בשנת 2013 בידי המהנדס מוחמד א-סעיד. החטיבה מורכבת בעיקר מפעילים פלסטינים סונים ממחנה הפליטים א-ניירב, ומספר פעיליה עומד על כ-4,000. חטיבת אל-קודס מורכבת משלושה גדודים - גדוד אריות ירושלים (كتيبة أسود القدس), גדוד ההרתעה (كتيبة الردع) וגדוד אריות חלב (كتيبة أسود الشهباء).

בשנת 2015 סייעה הקבוצה לצבא הסורי בניסיונותיו לפתוח את קו האספקה המרכזי לחלב. עד אותה שנה, ספגה החטיבה כ-200 הרוגים וכ-400 פצועים.

ב-9 בספטמבר 2017 דווח כי כ-3,000 פעילים מהחטיבה הגיעו מאזור חלב לדיר א-זור במטרה לכבוש את האזור מידי המדינה האסלאמית.

ב-9 באפריל 2023 לקחה החטיבה אחריות על שיגור רקטות משטח סוריה לעבר רמת הגולן שבצפון ישראל יממה קודם.

==קישורים חיצוניים==

== הערות שוליים ==

קטגוריה:מלחמת האזרחים בסוריה: ארגונים
קטגוריה:צבאות לא סדירים
קטגוריה:ארגוני טרור פלסטינים
קטגוריה:ציר ההתנגדות
יחסי מקסיקו–סלובניה

יחסי מקסיקו–סלובניה הם היחסים הדיפלומטיים הרשמיים שבין המדינות המקסיקניות המאוחדות לבין רפובליקת סלובניה. שתי המדינות חברות בארגונים: האומות המאוחדות והארגון לשיתוף פעולה ולפיתוח כלכלי.

== היסטוריה ==
מקסיקו הייתה המדינה הלטינית הראשונה שהכירה בסלובניה העצמאית ב-22 במאי 1992. היחסים הדיפלומטיים כוננו באותו היום. באותו היום גם התקיימו חילופי המברקים הראשונים בין שתי המדינות כאשר נשיא מקסיקו קרלוס סלינס ונשיא סלובניה מילאן קוצ'אן החליפו מברקים האחד עם השני.

ב-1998 הצהיר שגריר סלובניה, דימיטרי רופל, כי יש יחסים דו-צדדיים עמוקים בין ארצו לבין מקסיקו, וכי סלובניה תתמוך במקסיקו בכל פורום בינלאומי, שכן מקסיקו היא חלק מהסכם הסחר החופשי של צפון אמריקה (NAFTA), המספק הזדמנויות להגדלת המסחר וההשקעות בין סלובניה לצפון אמריקה כולה (קנדה, ארצות הברית ומקסיקו).

באוגוסט 2003 השתתפו שתי המדינות בוועדה המשותפת לשיתוף פעולה בתחומי החינוך והתרבות. שני הצדדים הדגישו כי ישיבת הוועדה המעורבת הציגה הזדמנות טובה להקמת יסודות ליחסי גומלין בתחומי החינוך, המדע, התרבות והספורט, כמו גם השתקפות על תפקידו של שיתוף הפעולה הבינלאומי כגורם לשינוי חברתי וכאמצעי חיוני למימוש פיתוח גלובלי וברי קיימא של מדינות. שתי המדינות החלו בתכנון של תוכנית שתאפשר לשתי המדינות להתפתח בתחום החינוך.

== ביקורים מדרג גבוה ==
=== ממקסיקו לסלובניה ===
* שרת החוץ פטרישיה אספינוזה - דצמבר 2007

=== מסלובניה למקסיקו ===
* שר המדינה איגנק גולוב - אוגוסט 1996
* ראש הממשלה יאנז דרנובשק - אוקטובר 1998
* שר החוץ דימיטרי רופל - מאי 2004

== ייצוג ==
* סלובניה אינה מיוצגת במקסיקו בדרג השגרירות. השגרירות המייצגת שלה במקסיקו היא זו שנמצאת בוושינגטון הבירה, ארצות הברית. סלובניה מיוצגת במקסיקו בדרג הקונסולרי באמצעות קונסוליה רשמית שהיא מחזיקה במקסיקו סיטי, בירת המדינה.
* מקסיקו אינה מיוצגת בסלובניה בדרג השגרירות. השגרירות המייצגת שלה בסלובניה היא זו שנמצאת בווינה, בירת אוסטריה. מקסיקו מיוצגת בסלובניה בדרג הקונסולרי באמצעות קונסוליה רשמית שהיא מחזיקה בליובליאנה, בירת המדינה.

== קישורים חיצוניים ==
* [https://embamex.sre.gob.mx/austria/index.php/es/laemba/mexesl History of diplomatic relations between Mexico and Slovenia], אתר משרד החוץ המקסיקני (בספרדית)
* [https://www.gzs.si/sbw/head.asp?idc=697 Prime Minister Drnovsek in Mexico] 

== הערות שוליים ==
אנטון מגרדיצ'ב

אנטון יבגניביץ' מגרדיצ'ב (ברוסית: Антон Евгеньевич Мегердичев; נולד ב-22 ביולי 1969) הוא תסריטאי, מפיק ובמאי רוסי. זוכה פרס TEFI של האקדמיה הרוסית לטלוויזיה לשנת 2000 על הסרט התיעודי "פושקין חי" (בשיתוף עם ליאוניד פרפיונוב).

==פילמוגרפיה==
{| class="wikitable"
|-
! שנה
! סרט
! בימוי
! הפקה
! תסריט
! הערות
|-
| 2000-2003
| האימפריה הרוסית 
| 
| 
| 
| פרויקט טלוויזיוני משותף עם לאוניד פרפיונוב
|-
| 2007
| אגרוף הצללים 2: נקמה 
| 
| 
| 
|
|-
| 2010
| עולם אפל 
| 
| 
| 
|
|-
| 2013
| מטרו
| 
| 
| 
| 
|-
| 2013
| עצי אשוח 3 
| 
|
| 
|
|-
| 2014
| הקרב
| 
|
| 
|
|-
| 2017
| מתקדמים למעלה
| 
| 
| 
|
|-
| 2020
| לב פרמה
| 
| 
| 
|
|}

== קישורים חיצוניים ==

*
קטגוריה:במאי קולנוע רוסים
קטגוריה:תסריטאים רוסים
קטגוריה:רוסים שנולדו ב-1969
ארמון מוגושואיה

ארמון מוגושואיה (ברומנית: Palatul Mogoșoaia) הוא מכלול של מבנים היסטוריים בכפר מוגושואיה, המרוחק כ-15 קילומטרים ממרכז בוקרשט, בירת נסיכות ולאכיה, לימים בירת רומניה. מכלול המבנים כולל את הארמון עצמו, חצר עם מגדל תצפית, בית תבשיל, בית אורחים, בית קירור, אחוזת קבורה וכן את הכנסייה "גאורגה הקדוש", הסמוכה לחומת המכלול. הארמון הוא דוגמה לאדריכלות בנייה חילונית בסגנון ברנקובאני.

לפנים, בעלת הקרקע הייתה "אלמנת הבויאר מוגוש" (ברומנית: "מוגושואיה"), מכאן שם המקום. קונסטנטין ברנקוביאנו רכש את הקרקעות באזור כבר ב-1681. לא ידוע מתי החלו עבודות בניית הארמון אך ידוע כי הסתיימו ב-20 בספטמבר 1702, כפי שכתוב על כותל המזרח של הארמון.

ב-1714 ברנקוביאנו ובניו הוצאו להורג בקונסטנטינופול וכל רכושו, כולל הארמון, הוחרמו לטובת שליט האימפריה העות'מאנית. הארמון, שנבזז והוצת בעת מעצר בונהו, הוסב לשמש כפונדק. שטפאן קנטאקוזינו, מי שבגד בברנקוביאנו, פדה את הארמון מידי העות'מאנים, אך ב-1716 הודח בעצמו מכהונתו כשליט ולאכיה, נעצר והובל לקונסטנטינופול, שם הוצא להורג. הארמון הגיע לידי הבאן הגדול, קונסטנטין השלישי ברנקוביאנו, נכדו של בונה הארמון.

במהלך המלחמה העות'מאנית-רוסית (1768–1774) שוב בזזו העות'מאנים את הארמון, מאחר שבעליו באותה עת, ניקולאה ברנקוביאנו, צידד ברוסים. בימי טודור ולדימירסקו הפנדורים שבהנהגתו שרפוהו עד היסוד והחריבו אותו. ב-1911, ג'ורג'ה-ולנטין ביבסקו קנה את הארמון כשהוא הרוס וחרב. גם במהלך מלחמת העולם הראשונה הופצץ המקום. הארמון נקנה על ידי ביבסקו כמתנה לרעייתו, מרתה ביבסקו, אשר דאגה לשיפוצו.

<gallery>
קובץ:Mogosoaia Palace, view from the garden.JPG|ארמון מוגושואיה במראה מכיוון גן הוורדים
קובץ:Mogoşoaia Palace, kitchen Brancovan - Outdoor photo.JPG|בית התבשילים בארמון ברנקובאנו
קובץ:RO IF Mogosoaia Palace glass houses.jpg|החממות של ארמון ברנקובאנו
קובץ:RO IF Mogosoaia Palace watchtower 1.jpg|מגדל התצפית בשער ארמון ברנקובאנו
קובץ:RO IF Mogosoaia Palace Guest House.jpg|בית האורחים בחצר מלון ברנקובאנו
</gallery>

== קישורים חיצוניים ==

* [http://evz.ro/mogosoaia-palatul-domnesc-456147.html Mogosoaia, palatul domnesc] 
* [http://evz.ro/romania-originala-de-la-mogosoaia-857874.html România originală de la Mogoşoaia] 
* [https://web.archive.org/web/20170201234051/http://jurnalul.ro/timp-liber/casa/gradina-palatului-de-la-mogosoaia-511214.html Grădina palatului de la Mogoşoaia... ] 
* [https://www.1001calatorii.ro/mogosoaia-marthei-bibescu-si-calatoria-ei-spre-ispahan/ Mogoșoaia Marthei Bibescu & călătoria ei spre Ispahan] .

==הערות שוליים==

מוגושואיה
Google Classroom

Google Classroom (בתרגום חופשי: כיתת-לימוד בגוגל; בתרגום משרד החינוך: סביבת ענן לחינוך) היא מערכת ניהול לימודית, שפותחה על ידי חברת גוגל. בעבר, האפליקציה הייתה זמינה למנהלי בית ספר בעלי חשבון G Suite for Education בלבד. לעומת זאת, כיום האפליקציה זמינה לכל המשתמשים בחינם.

האפליקציה משלבת את שירותי Google Drive ו-Google Docs. ניתן להזמין תלמידים לשיעורים על ידי קוד פרטי השייך למורה בלבד. האפליקציה מאפשרת למורים להפיץ תמונות, סרטונים ועבודות לשיעורי בית. לתלמידים יש אפשרות להגיב בלבד. על כל עבודה הנשלחת על ידי המורה, התלמיד מקבל ציון החוזר אליו באימייל. המורים יכולים לעקוב אחרי ההתקדמות של התלמיד ולשלוח לו הערות על עבודותיו.

== היסטוריה ==
פיתוח האפליקציה Google Classroom הוכרז לראשונה ב-6 במאי 2014, אך הושק רק ב-12 באוגוסט 2014. ב-29 ביוני 2015, הודיעה חברת גוגל על ממשק חדש, המאפשר למנהלי בית הספר והמורים לצור כיתה משלהם ללא צורך בחשבון G Suite for Education. ב-24 באוגוסט באותה שנה, חברת גוגל שילבה את שירותי יומן Google, על מנת לסייע למורה לקבל עדכונים ותאריכי הגשה של העבודות שנתנו לתלמידים. בחודש מרץ 2017, חברת גוגל הפיצה את האפליקציה לכל המשתמשים בעלי חשבון Gmail, ללא צורך בהרשמה לתוכנית. חודש לאחר מכן, אף אפשרה לכל המשתמשים לפתוח כיתה אישית משלהם.

== מאפיינים ==
מערכת Google Classroom מונעת הצגת פרסומות בפני התלמידים ולא משתמשת במידע התלמיד לצורכי פרסום. האפליקציה לנייד זמינה עבור משתמשי iOS ואנדרואיד. האפליקציה מאפשרת למשתמשים לצלם ולצרף קובצי מדיה למשימות שלהם מיישומים אחרים בגישה לא מקוונת. האפליקציה משלבת את שירותי Google Drive, Google Slides, Google Docs, Google Sheets ועוד. למורים ישנה גישה לתת ציון "הערכה" למשימות המוגשות על ידי התלמיד. התלמיד מקבל את ציוניו באימייל עם ההערה של המורה. למורה ישנה אפשרות לתת לתלמידים להגיב למשימותיו, צורה זו מאפשרת לתלמיד לתקשר עם המורה ועם שאר תלמידי הכיתה.
==בשימוש מערכות חינוך==

במערכות חינוך רבות משתמשים בגוגל קלאסרום, הכניסה בישראל למשל היא באמצעות מערכת ההזדהות של משרד החינוך. כך, למשל מועברים נושאים באופן דיגיטלי בהם המורה בכיתה הפיזית יכול להשתלב.

== ראו גם ==
* למידה מקוונת
* למידה סינכרונית
* למידה מרחוק

== קישורים חיצוניים ==

* 

== הערות שוליים ==

קטגוריה:גוגל
קטגוריה:תוכנות שהושקו ב-2014
יחסי אוזבקיסטן–טורקיה

יחסי אוזבקיסטן–טורקיה הם היחסים הדיפלומטיים בין רפובליקת אוזבקיסטן ובין הרפובליקה הטורקית.

== סקירה כללית ==
טורקיה הייתה המדינה הראשונה שהכירה בעצמאותה של אוזבקיסטן ב-16 בדצמבר 1991. הקשרים הדיפלומטיים כוננו בין שתי המדינות ב-4 במרץ 1992. עד שנת 2017 נחתמו יותר מ 90 הסכמים דו-צדדיים ופרוטוקולים בין שתי המדינות על מנת ליצור את הבסיס המשפטי של היחסים. ביקורים רמי דרג רבים נערכו בין שתי המדינות.

ערכה של הסחורה שהועברה בין טורקיה לבין אוזבקיסטן הייתה 1.24 מיליארד דולר בשנת 2016. נכון ל-2017 יש 500 חברות אוזבקיות הפעילות בטורקיה מהן 100 מחזיקות משרדים במדינה. החברות עוסקות בתחומי הטקסטיל, המזון, ניהול בתי מלון, חומרי בניין, פלסטיק, תרופות ושירותים אחרים.

== ייצוג ==
* טורקיה מיוצגת באוזבקיסטן בדרג השגרירות באמצעות שגרירות רשמית שהיא מחזיקה בטשקנט, בירת המדינה.
* אוזבקיסטן מיוצגת בטורקיה בדרג השגרירות באמצעות שגרירות רשמית שהיא מחזיקה באנקרה, בירת המדינה. אוזבקיסטן מיוצגת בטורקיה גם בדרג הקונסולרי באמצעות קונסוליה רשמית שהיא מחזיקה באיסטנבול, העיר הגדולה במדינה.

== קישורים חיצוניים ==
* [http://www.mfa.gov.tr/relations-between-turkey-and-uzbekistan%20.en.mfa Relations between Turkey and Uzbekistan], משרד החוץ הטורקי

== הערות שוליים ==
חופית בירד

חופית בירד (שם מדעי: Calidris bairdii) היא מין עוף ימי מהסוג חופית ממשפחת החרטומניים. חופית זו ממיני החופיות שהשתייכו בעבר לסוג Erolia, אשר התמזג לתוך הסוג חופית ב-1973. מקור השם המדעי של הסוג מגיע מיוונית עתיקה, kalidris או skalidris, הוא מונח שאריסטו השתמש בו לתיאור מספר עופות מים אפורים. שם המין, bairdii, על שמו של חוקר הטבע האמריקאי ספנסר פולרטון בירד.

בישראל חופית בירד היא מזדמנת נדירה ביותר ונצפתה בארץ רק פעם אחת, באוקטובר 1998 במעגן מיכאל.

== תיאור ==
לחופית הבוגרת יש רגליים שחורות ומקור כהה, ישר ודק. החלק העליון של גופה חום כהה ומתחתיו צבעה בעיקר לבן ועל אחוריה כתם שחור. צבע הראש והחזה הוא חום בהיר עם פסים כהים. בניצוי החורף צבע חלק הגוף העליון הוא חום-אפור חיוור. חופית זו יכולה להיות קשה לזיהוי בין מינים דומים אחרים של חופיות.

אחד מהמאפיינים העיקריים לזיהויה הוא כנפיה הארוכות, שמתפרסות עד אחרי זנבה. רק חופית לבנת-השת חולקת איתה מאפיין זה, וניתן להבדיל בין השתיים על ידי המאפיין העיקרי של חופית לבנת-השת - אחוריה הלבנים.

קריאתה בעת תעופה היא צליל "פְּרְרְרִיט".
{| class="wikitable" style="font-size: 87%; margin-bottom: 10px;"
! colspan="2" | מידות ממוצעות
|-
| style="padding-right: 1em;padding-left:0.35em;" | אורך 
| style="padding-right: 0.5em;padding-left:0.5em;" | 180–190 מ"מ
|-
| style="padding-right: 1em;padding-left:0.35em;" | משקל 
| style="padding-right: 0.5em;padding-left:0.5em;" | 38 גרם
|-
| style="padding-right: 1em;padding-left:0.35em;" | מוטת הכנפיים 
| style="padding-right: 0.5em;padding-left:0.5em;" | 430 מ"מ
|-
| style="padding-right: 1em;padding-left:0.35em;" | כנף
| style="padding-right: 0.5em;padding-left:0.5em;" | 117.6–125.3 מ"מ
|-
| style="padding-right: 1em;padding-left:0.35em;" | זנב
| style="padding-right: 0.5em;padding-left:0.5em;" | 50–57 מ"מ
|-
| style="padding-right: 1em;padding-left:0.35em;" | מקור 
| style="padding-right: 0.5em;padding-left:0.5em;" | 20.5–24.5 מ"מ
|-
| style="padding-right: 1em;padding-left:0.35em;" | רגל
| style="padding-right: 0.5em;padding-left:0.5em;" | 21.3–24.2 מ"מ
|}

== אקולוגיה ==
ביצים בקן
חופיות בירד מקננות בטונדרה הצפונית במזרח סיביר, מערבית לגרינלנד. הן מקננות על הקרקע, בדרך כלל במקומות יבשים עם צמחייה נמוכה.

המין נודד למרחקים גדולים וחורף בדרום אמריקה. חופית בירד היא מזדמנת נדירה באירופה.

חופיות אלה מחפשות מזון באזורים בוציים על ידי הראייה. לרוב הן ניזונות מחרקים ומסרטנים קטנים.

== קישורים חיצוניים ==

== הערות שוליים ==

קטגוריה:טקסונים שתוארו בידי אליוט קוס
קטגוריה:חרטומניים
קטגוריה:ארץ ישראל: חרטומניים
קטגוריה:האזור הארקטי: עופות
קטגוריה:בעלי חיים שתוארו ב-1861
יחסי ירדן–מקסיקו

נשיא מקסיקו [[אנריקה פניה נייטו (מימין) לצד עבדאללה השני, מלך ירדן, בעת ביקור האחרון במקסיקו, 2014]]
יחסי ירדן–מקסיקו הם היחסים הדו-צדדיים בין הממלכה הירדנית ההאשמית לבין המדינות המקסיקניות המאוחדות.

==היסטוריה==
היחסים בין ירדן למקסיקו כוננו ב-9 ביולי 1975. חודש לאחר מכן, בין ה-10 באוגוסט ל-13 באוגוסט 1975, ערך נשיא מקסיקו לואיס אצ'ווריה אלברס ביקור בירדן. במהלך ביקורו בירדן, שוחח הנשיא לואיס אצ'ווריה אלברס עם חוסיין, מלך ירדן על העמקת היחסים הכלכליים והמסחריים בין שתי המדינות ועל הנושאים המשפיעים במזרח התיכון באותה העת.

במרץ 2002, ביקר מלך ירדן, המלך עבדאללה בעיר מונטריי במקסיקו כדי להשתתף בוועידת האו"ם למימון ופיתוח. בפברואר 2014, המלך עבדאללה ערך ביקור שני במקסיקו. במהלך ביקור זה של המלך עבדאללה, נחתמו מזכרים להגברת שיתוף הפעולה בחינוך ובתחבורה ולהידוק היחסים הדו-צדדיים.

ביולי 2014, ביקר בירדן שר החוץ המקסיקני, חוסה אנטוניו מיד קוריברניה והחל במשא ומתן על הסכם סחר חופשי בין מקסיקו לירדן. במהלך ביקורו הודיע השר כי מקסיקו תפתח שגרירות בעמאן וגם ביקר במחנה הפליטים הסורי זעתרי, כדי לבחון את המשבר ההמוניטרי העומד בפני הפליטים. בשנת 2015, פתחה ירדן שגרירות במקסיקו ומקסיקו פתחה שגרירות בירדן. באותה השנה, חגגו שתי המדינות 40 שנה של יחסים דיפלומטים.

==סחר==
בשנת 2015, הסחר בין ירדן למקסיקו הסתכם בכ-20.3 מיליון דולר. הייצוא העיקרי שלה ירדן למקסיקו כולל: חלקים אלקטרוניים, פוספטים ומינרלים אחרים. הייצוא העיקרי של מקסיקו לירדן כולל: אנטיביוטיקה, משאיות וכלי רכב אחרים.

==יחסים דיפלומטים==
ירדן מחזיקה בשגרירות במקסיקו סיטי. מאידך, מקסיקו מחזיקה בשגרירות בעמאן.

==קישורים חיצוניים==

==הערות שוליים==
יחסי הונגריה–סלובניה

[[ראש ממשלת הונגריה פרנץ גיורצ'אן יחד עם נשיא סלובניה יאנז יאנשה חונכים כביש שחוצה את הגבול בין המדינות, 2007.]]
יחסי הונגריה–סלובניה הם היחסים הדיפלומטיים הרשמיים שבין הונגריה לבין רפובליקת סלובניה.

== היסטוריה ==
היחסים שבין הונגריה לסלובניה כוננו ב-16 בינואר 1992 מיד לאחר עצמאותה של סלובניה מיוגוסלביה.

ב-7 במרץ 2001 ביקר ראש ממשלת סלובניה יאנז דרנובשק בהונגריה במסגרת ביקור רשמי. ב-8 במאי 2001 ביקר שר החוץ הסלובני ד"ר דימיטרי רופל בהונגריה וב-16 במאי התרחש טקס חניכת קו הרכבת ההונגרי-סלובני על גבול שתי המדינות, בעיירה הודוש שנמצאת בקרבת מקום. הטקס נעשה בהשתתפות שני ראשי הממשלה של שתי המדינות. ב-1 ביוני 2001 ביקר הנשיא ההונגרי פרנץ מאדל בסלובניה.

שתי המדינות חתמו על למעלה מ-70 הסכמים בילטרליים.

== ייצוג ==
* הונגריה מיוצגת בהונגריה בדרג השגרירות באמצעות שגרירות שהיא מחזיקה בליובליאנה, בירת המדינה. הונגריה מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה בלנדאווה.
* סלובניה מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה. סלובניה מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסנטגוטהארד.

== קישורים חיצוניים ==

* [http://www.summit2002.gov.si/eng/bilateral-relations/hungary/ Republic of Slovenia - Republic of Hungary], אתר ועידת סלובניה, 2002

== הערות שוליים ==
יחסי איראן–תימן

יחסי איראן–תימן (בפרסית: روابط ایران و یمن, בערבית: العلاقات اليمنية الإيرانية) הם מערכת היחסים המורכבת בין הרפובליקה האסלאמית של איראן ובין הרפובליקה של תימן. היחסים בין המשטר החוקי בתימן לבין האיראנים הם קרים, האיראנים תומכים במורדים החות'ים השיעים במדינה. בין שתי המדינות לא מתקיימים יחסים דיפלומטיים רשמיים ותימן מגדירה את איראן כמדינת אויב.

== היסטוריה ==
בשנות השישים של המאה העשרים, השאה האיראני מוחמד רזא פהלווי תמך בממלכה התימנית (המלוכנים) במלחמת האזרחים של צפון תימן נגד הרפובליקנים הקומוניסטים. בסוף שנות השמונים של המאה העשרים, לאחר תום מלחמת איראן–עיראק החלה איראן להיות מעורבת יותר בענייני הפנים הצפון-תימניים. בתחילת שנות התשעים של המאה העשרים, פלג סטודנטים קיצוניים בתימן (בעיקר מתימן ומאיראן) הקימו את תנועת החות'ים. בין הסטודנטים הללו היה חוסיין בדרדין אלחות'י, שהוביל את ההתקוממות החות'ית בתימן כנגד השלטון המקומי. תחילה איראן התנערה מקשריה עם החות'ים, אך בשנת 2012 לאחר שעלי עבדאללה סאלח הצהיר על תמיכתו בהם האיראנים הביעו תמיכתם בפומבי.

ב-2 באוקטובר 2015, בעיצומה של מלחמת האזרחים בתימן, דיווחה התקשורת על כך שממשלת תימן ניתקה באופן רשמי את יחסיה עם איראן עקב תמיכתה של טהראן בחות'ים המנסים להפיל את השליט החוקי עבד רבו מנסור האדי. דובר ממשלת תימן הכחיש מאוחר יותר את דיווח הטלוויזיה ואמר כי "הממשלה לא דנה עד כה בנושא ניתוק היחסים הדיפלומטיים עם איראן ולא התקבלה החלטה". בשנת 2017 נותקו היחסים הדיפלומטיים בין איראן לתימן.

== הערות שוליים ==
כריס קאוולי

כריסטופר "כריס" קאוולי (באנגלית: Christopher G. Cavoli) הוא קצין בדרגת גנרל בצבא ארצות הברית המכהן כמפקד פיקוד אירופה.

==ביוגרפיה==
קאוולי נולד בוירצבורג שבמערב גרמניה, שם שירת אביו כקצין בצבא ארצות הברית בתקופת המלחמה הקרה. בעקבות אביו נדדה משפחתו והוא גדל בין השאר בווירצבורג, בוויצ'נצה, בוורונה וברומא.

ב-1987 סיים תואר ראשון באוניברסיטת פרינסטון אותו עשה במסגרת העתודה האקדמית של צבא ארצות הברית. עם גיוסו לצבא הוצב כקצין בגדוד השלישי של הרגימנט המוטס ה-325 בויצ'נצה שבאיטליה והשתתף במלחמת המפרץ. לאחר מכן שימש כמדריך ברגימנט הריינג'רס ה-75 וכקצין מטה לזירת רוסיה. ב-1999 הוצב בבוסניה כחלק ממטה הדיוויזיה ההררית העשירית ולאחר מכן שימש קצין מבצעים גדודי בדיוויזיה. בשנים 2001–2005 שירת במטות המשולבים כראש דסק רוסיה ושימש עמית מחקר באוניברסיטה לביטחון לאומי.

בשנים 2005–2007 פיקד על הגדוד הראשון ברגימנט החי"ר ה-32 של הדיוויזיה ההררית העשירית ולחם עמו בגזרת מחוז נורסתאן במזרח אפגניסטן. לאחר לימודים במכללת המלחמה של הצבא, מונה ביולי 2009 למפקד החטיבה השלישית בדיוויזיה המשוריינת הראשונה. ביולי 2011 מונה לסגן מפקד האזור המערבי בכוח הסיוע הביטחוני הבינלאומי באפגניסטן ומילא תפקיד זה במשך שנה.

באוגוסט 2013 מונה לסגן מפקד הדיוויזיה המוטסת ה-82. ביולי 2014 מונה למפקד המרכז הבינלאומי לאימונים משותפים של הארמייה השביעית בגרמניה.

באוגוסט 2016 מונה למפקד דיוויזיית החי"ר ה-25 המוצבת בהוואי. בינואר 2018 הועלה לדרגת לוטננט גנרל ומונה למפקד כוחות הצבא בפיקוד אירופה (הארמייה השביעית).

ב-2020 קודם לדרגת גנרל ומונה למפקד כוחות הצבא בפיקוד אירופה ואפריקה. ביולי 2022 מונה למפקד פיקוד אירופה.

קאוולי נשוי לכריסטינה והם הורים לשני בנים. הוא בוגר תואר שני באוניברסיטת ייל ודובר בנוסף לאנגלית גם איטלקית, רוסית וצרפתית.

==קישורים חיצוניים==

*[http://alumni.princeton.edu/learntravel/alumnistudies/summer14/presenters/bios/presenter2.xml כריס קאוולי] באתר בוגרי אוניברסיטת פרינסטון

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הארמייה השביעית של צבא ארצות הברית
קטגוריה:מפקדי הדיוויזיה ה-25 (ארצות הברית)
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד אירופה של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1964
ריצ'רד בראון

ריצ'רד א. בראון (באנגלית: Richard A. Brown) הוא קצין בדימוס בדרגת תת-אדמירל בצי ארצות הברית. כיהן כמפקד כוח האוניות של הצי.

==ביוגרפיה==
בראון נולד בלוול שבמסצ'וסטס, בנם של פטרישה וארתור. ב-1985 סיים תואר ראשון במתמטיקה מהאקדמיה הימית של ארצות הברית והתגייס לצי ארצות הברית.

שירת כקצין ניווט במשחתת הטילים המונחים "USS Charles F. Adams". שירת בקבוצת המשחתות-סיירות ה-12, כקצין מבצעים במשחתת "USS O'Bannon" ובסיירת הטילים המונחים "USS Leyte Gulf". שימש סגן מפקד המשחתת "USS Mahan".

בראון פיקד על המשחתת "(USS The Sullivans (DDG 68" ועל המשחתת "(USS Gettysburg (CG 64", ביולי 2015 מונה למפקד קבוצת התקיפה ה-11 ושירת בתפקיד עד ספטמבר 2016.

תפקידי המטה שלו ביבשה כללו מזכיר למפקד הפיקוד המשותף של ארצות הברית, ראש ענף בפיקוד כוח האדם של הצי, ראש כנף אסטרטגיה ומדיניות במשרד ראש המבצעים הימיים, עוזר בלשכת מזכיר הצי של ארצות הברית, מפקד בית הספר ללחימה ימית, מפקד פיקוד האימונים של הצי ומפקד פיקוד כוח האדם של הצי. במסגרת זו מונה על ידי מפקד הצי לעמוד בראש ועדת החקירה לתאונה ב-2017 בין המשחתת "USS John S. McCain" למכלית ליברית שגבתה חייהם של 10 מלחים.

בינואר 2018 קודם לדרגת תת-אדמירל ומונה למפקד כוח האוניות של הצי. באוגוסט 2020 פרש מהשירות בצי.

בראון בוגר תואר שני בחקר ביצועים מבית הספר של הצי ללימודים מתקדמים ותואר שני בביטחון לאומי ואסטרטגיה ממכללת המלחמה של הצי.

==קישורים חיצוניים==

*[http://www.navy.mil/navydata/bios/bio.asp?bioID=772 ביוגרפיה] באתר הצי
*[http://www.lowellsun.com/news/ci_31548006/richard-brown-nominated-become-vice-admiral Lowell native Richard Brown nominated to become vice admiral], lowellsun.com, 24 בדצמבר 2017

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות